  Анжелика Тихонова корреспондент Элькунысьтымы «Удмурт дунне» газетлэн но Удмуртиысь журналистъёслэн огазеяськонзылэн «Гурт адями» ӵектоссы Россиысь азьмуртлэн грантъёсъя фондысьтыз 1 миллион 36 сюрс 999 манет утӥз. Со сярысь ивортодэтъя «Удмуртия» агентстволэн корреспондентэзлы «Удмурт дунне» газетлэн валтӥсь редакторез Зинаида Рябинина вераз. «Гурт адями» конкурсэз «Удмурт дунне» газет 2012-тӥ арысен ортчытэ ини. Номинантъёсты ачиз гурт калык ӵектэ. Вормисьёсты но «Устоез кивалтӥсь», «Выжыосты утӥсь» но «Ӟеч сюлэм» номинациосъя соос ик быръё. Арысь аре та тужгес тунсыкоез конкурс луиз. Газет понна гинэ ӧвӧл. Ог вакыт ми сое «Известиосын» но ӵош лэсьтылӥм, «Мынам Удмуртие» телекомпаниен. Со гуртоосты зэмзэ но улӟытэ, вормисьёс но котьку шуылӥзы, котькыӵе но милям дунъетъёсмы вань, но таиз тужгес но вылӥ, малы ке шуоно улонын эшшо туж быгатыса улыны кулэ бускельёсын артэ Зинаида Рябинина, «Удмурт дунне» газетлэн валтӥсь редакторезЗинаида Рябининалэн верамезъя, калык та ужрадэ туж мыло-кыдо пыриське. Одӥг номинант понна 4 сюрс пала куара люкаське. Калык гожтэт, смс келям, мерлыко вотэсъёс пыр куара сётэм сяна, гуртъёстӥ, ёросъёстӥ асьсэ ӵектэм муртсы понна кинюртэмъёс бичаса ветлэ. Вот соиз мыным туж дуно, малы ке шуоно мон одӥг мукет газетэз но уг тодӥськы, чтоб сыӵе активно мед лыдӟисьёсынызы ужалозы Зинаида Рябинина, «Умдурт дунне» газетлэн валтӥсь редакторезВожвылъяськонэз азинтыны, эшшо паськытгес карыны грант утэмен валче конкурслэн форматэз но ӧжыт воштӥськоз. Азьвыл со газет пыр конкурс гинэ вал, нош али милям луоз тани социальной рекламалы конкурс - «Улӥз ке гурт, улоз Россия» нимаськоз. Собере фотоконкурс - «Мон гуртын улӥсько» нимаське. Отчы пыриськозы нимаз ӧнерлыко муртъёс но нимаз туспуктыны яратӥсьёс. Чтобы соосты кызьы ке дасяны, милям луоз мастер-класс фотоен вырисьёслы Зинаида Рябинина, «Удмурт дунне» газетлэн валтӥсь редакторезОзьы ик «Гурт адями» конкурс ужзэ азьланьтоз. Со сяна, гурт удыслы но гурт возёсъёслэн азинсконзылы сӥзем котырес ӝӧкъёс луозы. Нош ваньмыз ужрадъёс ортчем бере, тулыс пал, Ижкарын бадӟым йылпумъясь конференци, концерт но вормисьёсты пусъён радъялозы. Пусъём, грант понна вожвылъяськонэ элькунысьтымы 149 вазиськонъёс келямын вал. Соос пӧлысь Россиысь азьмуртлэн грантъёсъя фондысьтыз оглом 49 миллион 735 сюрс 982 манет Удмуртиысь 45 ӵектосъёс утӥзы. Вормисьёс Ижкарысь, Воткаысь, Можгаысь, Глазкарысь, Сарапулысь но 11 ёросъёсысь луо. «Гурт адями» ӵектос сяна, соос пӧлын Камсьӧр удмуртъёслэн «Чакара» огъяросси фольклор движенизылэн ӵектосэз но. Сое улонэ пыӵатонлы кык но ӝыны миллион пала коньдон висъязы.  Тегъёс: Ижкар Удмуртия удмуртъёс тыриськонъёс коньдон 100ар  